Čo nové, profesor? 218. časť
https://www.youtube.com/watch?v=4-fCeF5KJGk
Zdravím vás. Vitajte pri ďalšej časti Čo nové, profesor.
Ahoj, Martin.
- Ahoj, Walter. - Ahoj.
Naši študenti ma požiadali, aby som sa spýtal, ako sa máš.
- To myslíš vážne? - Áno.
- Všetci z nich? - Áno.
Veď ma vidia každý deň. Mali by vedieť, ako sa mám.
Myslia si, že keď sa ťa spýtam ja, možno bude tvoja odpoveď iná.
- Možno odpovieš otvorene... - Veľmi nerád ich sklamem.
Lekcie sa im veľmi páčia, takže...
Takže Martin, o čom dnes hovoríme?
- O zlate. - O zlate?
Zlatý vek, zlaté karty, zlaté kupoly... všetko sa to týka zlata.
Môžeš nám ale prosím povedať, kto bol tým kráľom,
ktorý bol v dávnej minulosti "zlatý"?
Hovoríš o Nebukadnesarovi, ktorý si objednal zlatú sochu,
ktorá bola symbolom Babylonskej ríše a hovorila: Nech trvá naveky!
Je zaujímavé, Martin, že sa to stalo v tej dobe,
a Biblia hovorí, že to tu bude aj na konci.
Možno nepriateľ zamýšľa, aby to bolo večné.
No, myslím, že následky, ktoré to malo vtedy,
budú podľa Biblie rovnaké aj na konci.
Pozrime sa na to. Ale najskôr sa pomodlime.
Modlime sa.
Náš nebeský Otče, žijeme v závažnej dobe.
Ďakujeme za to, ale prichádza s tým aj veľká zodpovednosť a prosíme,
aby si nám pomáhal rozlišovať uprostred toho močiara, ktorý je vo svete.
Aj pri tomto rozhovore prosím osvieť naše mysle,
aby sme to mohli robiť na česť Tvojho mena.
- V Ježišovom mene, amen. - Amen.
Zlatý vek.
Biblia však hovorí, že na konci tu bude forma tyranie,
pretože budú donucovať svedomie, že?
Áno.
A zlatý vek pre Ameriku...
Vidím, že Socha slobody je zlatá od hlavy po päty, Martin.
Kde sú ramená zo striebra? Kde je bronz, železo a železo s hlinou?
Myslím, že toto je ten obraz,
ktorému sa máš pokloniť, keď budeš počuť zvuk rohu, píšťaly, atď.
Vieš, samozrejme, že Socha slobody je v skutočnosti socha boha Mithru.
- Trošku to môžeš vysvetliť. - Boha slnka. To sme už urobili.
Je to z veku rozumu.
Áno. Tak poďme na to a pozrime sa, kam to smeruje.
Ale Martin, Gaza v tejto forme ešte ani neexistuje.
- V tejto chvíli je to kopa ruín. - Áno.
Je toto teda akýsi symbol toho, ako by mohol vyzerať celý svet počas milénia pokoja?
Tak by to radi mali.
- Dobre... - Ale hovorí to aj Biblia?
Pozrime sa.
Amerika je nazad.
Mala by tam byť čiarka, inak sa to dá prečítať Amerika je nazad poslaná.
Inými slovami, urobila krok nazad, že?
No, v istom zmysle...
Možno áno. Ale ak tam dáš čiarku...
Je veľmi dôležité, kam dáš čiarku, že?
- Nesmierne dôležité. - Amerika je nazad.
Uverejnené na X.
Dobre, pozrime sa, o čom to celé je.
Prešlo len 44 dní, ale prezident bude mať dnes večer o čom hovoriť,
keď zamieri na Capitol Hill, aby predniesol...
Pred 6 týždňami som stál pod kupolou tohto Kapitolu a vyhlásil úsvit zlatého veku...
...keď inaugurujeme nového prezidenta a viceprezidenta.
Od tej chvíle to bolo len rýchle a neúprosné konanie,
ktoré predznamenáva najväčšiu a najúspešnejšiu éru v histórii našej krajiny.
Dnes večer sa vraciam do tejto miestnosti, aby som oznámil,
že rozmach Ameriky je nazad,
náš duch je nazad,
naša hrdosť je nazad.
Poslanci, kongres a moji spoluobčania,
Amerika je späť!
Američania nám dali mandát na odvážne a hlboké zmeny.
Moja administratíva každý deň bojuje, aby priniesla budúcnosť, ktorú si Amerika zaslúži.
Vysušujeme močiar, a časy vlády nikým nevolených byrokratov sú preč.
Za posledných 6 týždňov som podpísal takmer 100 výkonných nariadení
a uskutočnil viac ako 400 výkonných opatrení na obnovenie zdravého rozumu,
bezpečnosti, optimizmu a bohatstva v celej našej nádhernej krajine.
Napriek maximálnemu úsiliu tých, ktorí sa nás budú snažiť cenzurovať,
umlčať, zlomiť a zničiť.
Američania sú dnes hrdým, slobodným, suverénnym
a nezávislým národom, ktorý bude vždy slobodný.
Moji spoluobčania, pripravte sa na neuveriteľnú budúcnosť,
pretože zlatý vek Ameriky sa ešte len začal!
Ďakujem, Boh vám žehnaj a Boh žehnaj Amerike.
Martin, je veľmi zaujímavé, že toto uverejnila vláda.
Áno. Biely dom, na jeho a ďalšom vládnom účte.
Je zaujímavé,
ako striedajú medzi prísľubom zlatého veku
a obrazmi vojenských lietadiel naznačujúcimi silu Ameriky.
Áno.
Je to niečo, čo by sa mohlo týkať druhej šelmy zo Zjavenia 13 ?
Určite.
Šelmy, ktorá má moc diktovať celému svetu?
Pretože ak chce náboženský systém niečo diktovať,
nemôže to robiť sám. Potrebuje niekoho, kto by to robil zaňho.
Spomeň si, že Čína nedávno oznámila, že ak chce Amerika obchodnú vojnu
- alebo akúkoľvek vojnu - sú na nich pripravení.
Ale vidím, že od toho rýchlo ustúpili. Veľmi rýchlo.
Keď sa táto druhá šelma stáva normatívnou,
zdá sa, že ostatní sú tak nejako v zmätku.
Je to ako Zelenskyj na začiatku, keď šiel do Bieleho domu.
Mal veľmi silácke vystupovanie.
- Veľmi rýchlo ho usadili. - Teraz už nie je...
Bol zvyknutý, že je zvýhodňovaným spojencom
a teraz bol pokarhaný, čo vyvolalo vlny šoku.
Všetko je to veľmi zaujímavé.
- Prikračuje teda Trump k činu? Hovorí? - Rozhodne.
Zlatý vek. Martin, neznie to skoro ako New Age?
Áno, rozhodne, je to veľmi podobná terminológia.
Nie je to rovnaký jazyk, aký používali Blavatská či Baileyová?
Všetci z nich používali tento jazyk.
Je teda možné, že tu máme integráciu?
Pretože spomeň si, že Blavatská a Baileyová povedali,
že mier nenastane, pokiaľ nedôjde k integrácii ezoterického a náboženského sveta.
Všetci musia dospieť do rovnakého bodu.
Nesmie byť rozdiel medzi ezoterickým a náboženským svetom.
To je ohromujúce, pretože presne to sa deje.
Presne toto sa deje, že? Len ľudia nevedia,
že kresťanstvo sa posunulo tak ďaleko od pôvodného zámeru,
že teraz sa posunulo smerom, kedy je takmer ako ezoterický systém,
kde ti tvoje obrady a to, čo robíš, umožňujú získať moc.
Zatiaľ čo Biblia hovorí veľmi jednoducho:
viera je podstatou toho, v čo dúfame, dôkazom o veciach, ktoré sa nevidia.
Tvojou nádejou nie je zlatý vek tu na zemi,
ale kráľovstvo, ktoré má prísť. To je tým dôkazom, ktorý nevidíme.
Čo je tým dôkazom? Idem vám pripraviť miesto,
a potom sa opäť vrátim.
V dome môjho Otca je mnoho príbytkov. Keby tak nebolo, povedal by som vám to.
Si pripravený vymeniť tie príbytky za túto zlatú éru?
To sa deje.
- New Age sľubuje, že to bude na zemi. - Bude to tu na zemi.
A preto tieto zlaté ulice a všetky tie krásne veci, ktoré sú v skutočnosti v nebi...
Áno. Preto pápež Pavol VI. sľúbil, že centrom tejto hry je človek,
a že človek vytvorí toto kráľovstvo na zemi.
Ale Pán Ježiš povedal: "Moje kráľovstvo nie je z tohto sveta."
Martin, musíme sa tu rozhodnúť medzi dvoma kráľovstvami?
Áno, musíme sa rozhodnúť.
A prečo to nemôže byť striebro, bronz, železo alebo hlina?
Prečo to musí byť zlato?
Myslím, že je to prorocké.
Nehovorí Biblia: "Vyjdite z neho, ľud môj" ?
Áno.
A na čele má nápis BABYLON, MATKA SMILNÍC.
- Sú to naozaj fascinujúce veci. - Je to ohromujúce. Je to...
Vidieť to je takmer príliš dobré na to, aby to bola pravda.
Trošku z toho až mrazí. Áno, je to veľmi zaujímavé.
Chcel som povedať, keď spomínaš, ako sa mieša táto ezoterika, New Age a kresťanstvo,
že chápem, prečo si bol tak veľmi kritizovaný za Totálny útok.
No, áno, pretože tam hovorím o tajných spoločnostiach,
a slobodomurárska spoločnosť je v tých kruhoch konkrétne spomínaná,
pretože sú ekumenickým hnutím,
nielen v samotnom kresťanstve, ale so všetkými náboženstvami
spojenými v tomto jednom veľkom ezoterickom systéme.
Čo je jeho centrom?
Jeho centrom je "nezomriete".
Ak je jeho centrom "nezomriete, ste nesmrteľní,"
potom načo by Kristus zomieral, aby si mal nesmrteľnosť?
Ušetri si problémy, veď aj tak som nesmrteľný!
Takže celé kresťanstvo, zmierenie, to všetko letí von oknom,
ak je človek nesmrteľný.
- A to je satanova prvá lož. - Jeho prvá lož.
Je to úžasné, keď tie puzzle začínajú do seba zapadať.
Keď začnú zapadať. Ale to je tá ústredná vec.
Zjednotia sa na dvoch veciach: posvätnosť nedele,
čo je poctou pre boha slnka,
a samozrejme nesmrteľnosť duše, a to je špiritizmus.
Pretože Biblia hovorí, že mŕtvi nič nevedia, že?
- Áno. - Takže toto je naozaj centrálna vec.
Ale podľa Blavatskej a ezoterického sveta mŕtvi vedia všetko.
- Však? - Je to tak.
A prídu, aby nás informovali.
A niektorí z nich sa stali osvietenými vyzdvihnutými majstrami.
A budú...
- Budú prichádzať. - Budú sa prejavovať.
Snáď - aspoň podľa Alice Baileyovej - už tento rok.
Takže možno jednou z týchto zlatých ulíc... ktovie.
Mohlo by sa stať niečo vzrušujúce.
Martin, ak chceš mať všetkých na svojej strane,
nemôže to byť všetko negatívne. Musí tu byť aj niečo pozitívne, že?
A je dôležité... Keby si ľudia vypočuli, čo sme hovorili pred troma rokmi,
o tom kyvadle atď... Môžeš to opäť vysvetliť?
Spomenuli sme, že to kyvadlo sa posunie tak ďaleko, že ľudia povedia: Stačilo.
Stačilo, a kyvadlo sa potom prehupne opačným smerom.
Ale kyvadlo má sklon nikdy nebyť okolo stredu.
Nie.
Buď je na jednej strane... Prechádza síce stredom, ale ide na druhú stranu, že?
Áno.
A toto je posun kyvadla.
Takže všetko, čo bolo zavedené a čo nedáva zmysel,
všetko, čo narúša spoločnosť,
musí byť odstránené, aby sa to zdalo dobré nielen v očiach bežného človeka,
ale najmä v očiach náboženského sveta.
Pozrime sa, čo všetko urobil.
Za 43 dní sme dosiahli viac, ako väčšina administratív za 4 alebo 8 rokov,
a to ešte len začíname.
Zastavil som všetku vládnu cenzúru a priniesol som nazad slobodu prejavu v Amerike. Je späť.
A naša krajina už nebude woke.
Veríme, že či už ste lekár, účtovník, právnik alebo letový dispečer,
mali by ste byť prijatí a povýšení na základe zručností a šikovnosti,
nie rasy alebo pohlavia.
Mali by ste byť zamestnaní na základe zásluh
a Najvyšší súd nám to odvážnym a veľmi silným rozhodnutím umožnil.
Ďakujem. Veľmi pekne ďakujem.
A podpísal som nariadenie, ktorým sa oficiálnou politikou vlády Spojených štátov stalo,
že existujú len dve pohlavia: muž a žena.
Podpísal som aj výkonné nariadenie, ktoré mužom zakazuje hrať ženské športy.
Zdravý rozum sa stal bežnou témou a nikdy sa nevrátime, nikdy.
Nikdy to nedovolím.
8 miliónov dolárov na propagáciu LGBTQI+
v africkom štáte Lesotho, o ktorom nikto nikdy nepočul.
8 miliónov dolárov na to, aby vyvinuli transgenderové myši.
Toto je skutočné.
...pretože vysušujeme močiar! Je to veľmi jednoduché.
A časy vlády nikým nevolených byrokratov sa skončili.
Martin, je v tom niečo, čo neznie logicky?
Nie. Vlastne by som so všetkým mohol súhlasiť.
Dobre. Je zaujímavé, že tí dvaja páni za Trumpom
sú druhý a tretí v poradí na tento trón, že?
Áno.
A všetci majú rovnaké zmýšľanie.
Nie je to len môj predpoklad, ale podľa ich vyjadrení v minulosti
sú na strane dominionizmu. Takže tento zlatý vek,
je to vek, kedy môže pôsobiť a vládnuť aj cirkev?
Určite. Pamätajme, že ten tretí v poradí vlastne 20 rokov prednášal o tom,
prečo by cirkev a štát nemali byť oddelené.
Takže...
Povedal, že je to kvôli zlej histórii.
Martin, toto je fascinujúce! Je to po prvý raz
v mojej skúsenosti ako kresťana, kedy máme takúto situáciu,
v ktorej sa to, čo Biblia jasne predpovedá, môže stať realitou.
Alebo to skôr vlastne už je realitou.
Začína to! Počas týždňa som s niekým hovoril a povedal som:
Je to takmer pridobré, aby to bola pravda.
Máš priveľký strach pripustiť, že sa to deje.
Áno. A obraz šelmy je zjavne niečo, čo je podobné tomu, čo mala prvá šelma,
a tým bola moc cirkvi a štátu,
duchovný meč cirkvi,
nad a spolu so sekulárnym mečom štátu, presadzujúce cirkevné dogmy.
Tak prvá šelma, rímsky katolicizmus, vládol v stredoveku.
A jej obraz musí urobiť to isté. A keď vidíme tento obraz,
keď vidíme záblesky ohavnosti spustošenia, stojacej na svätom mieste,
o ktorej hovoril prorok Daniel, nech ten, kto číta rozumie!
Sme priamo tam!
Tento človek, druhý v poradí, je katolík zladený so zmýšľaním spred Vatikánu 2.
Je veľmi zarytý podporovateľ Projektu 2025.
Áno, a jeho zástupca pre Hollywood, ktorého ustanovil,
nie je aj on zástancom tohto zmýšľania?
Áno, Mel Gibson. Stopercentne, určite.
Pozrime sa, čo ďalšie hovorí.
Veľmi podrobne sme vyvinuli niečo, čo nazývame "zlatá karta",
ktorá sa už čoskoro začne predávať.
Za 5 miliónov dolárov umožníme najúspešnejším ľuďom z celého sveta,
ktorí vytvárajú pracovné miesta, kúpiť si cestu k americkému občianstvu.
Je to ako zelená karta, ale lepšia a sofistikovanejšia.
Ako hlavný veliteľ sa zameriavam na vybudovanie najmocnejšej armády budúcnosti.
Ako prvý krok žiadam Kongres, aby financoval najmodernejší protiraketový štít Golden Dome
na ochranu našej vlasti, všetko vyrobené v USA.
Iné miesta ho majú
a Spojené štáty by ho mali mať tiež. Však, Tim? Však?
Mali by ho mať tiež. Chcem sa vám teda poďakovať, ale je to veľmi dôležité...
Toto je veľmi nebezpečný svet. Mali by sme ho mať. Chceme byť chránení
a budeme chrániť našich občanov ako nikdy predtým.
Verím, že môj život bol v ten deň v Butleri zachránený z veľmi dobrého dôvodu.
Boh ma zachránil, aby som urobil Ameriku opäť veľkou. Verím tomu.
Teraz je čas, aby sme sa chopili spravodlivej veci americkej slobody
a je rad na nás, aby sme vzali osud Ameriky do vlastných rúk
a začali najvzrušujúcejšie dni v histórii našej krajiny.
Toto bude naša najväčšia éra.
S Božou pomocou počas nasledujúcich štyroch rokov povedieme tento národ ešte vyššie
a vybudujeme najslobodnejšiu, najvyspelejšiu, najdynamickejšiu
a najdominantnejšiu civilizáciu, aká kedy existovala na tejto zemi.
Chystáme sa vytvoriť najvyššiu kvalitu života,
vybudovať najbezpečnejšie, najbohatšie a najzdravšie
a najživotaschopnejšie komunity kdekoľvek na svete,
dobyjeme rozsiahle hranice vedy, povedieme ľudstvo do vesmíru
a postavím americkú vlajku na Marse a dokonca ďaleko za ním.
Moji spoluobčania, pripravte sa na neuveriteľnú budúcnosť,
pretože zlatý vek Ameriky sa ešte len začal!
Bude to niečo, čo ešte nikto nevidel!
Ďakujem, Boh vám žehnaj a Boh žehnaj Amerike.
Martin, je v tom takmer príliš na to, aby sme to všetko rozobrali.
Čo si o tom myslíš? Samé zlato...
No, máme tu zlatú kartu,
mohol by som vyvodiť analógiu, ale teraz sem nechcem zachádzať,
a potom Golden Dome, zlatá kupola, čo je veľmi zaujímavé.
Je to samozrejme protiraketový štít.
Ďalej, Trump je vyvolený
- a k Vyvoleným sa ešte dostaneme -
z konkrétneho dôvodu,
a ak je tým dôvodom priviesť Ameriku nazad k Bohu,
potom sa musíme uistiť, že je to ten správny Boh.
Áno, presne.
Je to Boh, ktorý stvoril nebesia a zem?
Alebo je to iný boh?
Spomeň si, že keď posledný kráľ Pergamu, Attalos III.,
odkázal svoj titul a insígnie
a svoje božstvo
rímskemu cisárovi,
potom tento titul pontifex maximus nakoniec dostal rímsky biskup.
A neprisvojil si len ten titul, ale aj božstvo.
Existuje množstvo výrokov, v ktorých tvrdia, že pápež je božský.
Áno.
A že na zemi zastáva miesto samotného Boha Všemohúceho.
Martin, je to Boh vesmíru, alebo je to iný boh?
Je to iný boh.
Čo je Božou pečaťou v 4. prikázaní?
Sobota.
Sobota hovorí, že Hospodin je stvoriteľom neba a zeme, že to je jeho panstvo.
A ten druhý hovorí: Nie. Má pozemský trón s pozemskou autoritou,
a znamením jeho cirkevnej moci je presunutie svätosti soboty na nedeľu.
Martin, koho tu nasledujú? Aké božstvo nasledujú?
Je to pohanské božstvo, ktoré nasledoval Babylon?
A pamätajme, že Izraelci veľmi radi uctievali toto božstvo.
Dali mu meno Hospodin, ale pripísali mu Baálove atribúty,
takže neskôr už ani nedokázali rozlíšiť medzi jedným a druhým
a bol potrebný prorok Eliáš, aby ich priviedol nazad k rozumu
a povedal: Kto je Boh? Ten, ktorý zošle oheň z neba, ten je Boh.
Martin, očakávam trošku ohňa z neba.
Najskôr falošný oheň a potom, žiaľ, ten pravý, ktorý to tu porieši.
Vysvetli nám trošku tento falošný oheň.
Martin, je mnoho foriem falošného ohňa.
Zošle oheň z neba, aby oklamal ľudí, že?
Mohol by to byť doslovný oheň, to by bolo zaujímavé,
ale mohol by to byť duchovný oheň, falošný Duch Svätý.
Myslím, že toho sme za posledných pár rokov videli dosť.
Takže Trump bol vyvolený. Martin, povedať to znie tak zlomyseľne,
ale podľa ovocia napokon poznáme, či je to pokánie, pokora,
žiadosť vrátiť sa k službe Bohu, zachovávanie všetkých Božích prikázaní
a kajanie sa za všetko zlo?
Áno, zakázali mnohé veci, ktoré svet nazýva zlými,
ale zároveň hovoria o tomto vyvyšovaní.
Spomenul, že budú najdominantnejšou zo všetkých civilizácií.
- A najväčšou civilizáciou vôbec. - Áno.
Biblia jasne hovorí, že zlatou hlavou bol Babylon,
a že toto kráľovstvo bolo všeobjímajúce / zahŕňajúce.
Kontrolovalo civilné a náboženské prvky vtedajšej doby.
Nech trvá naveky, povedal Nebukadnesar.
Ale samozrejme, netrvalo naveky. Alebo áno?
Nie. Len krátko potom...
Bolo zničené. Ale stále existuje,
pretože jeho filozofia stále existuje. - Stále je v tomto.
Kde nájdeme túto filozofiu? Len u prvej šelmy zo Zjavenia,
pretože táto šelma má leviu hlavu a zjavne hovorí ústami leva.
Lev bol symbolom Babylonu.
Babylonské prvky teda nikdy nezanikli.
Keď si vezmeme, že povedal, že to bude vôbec najdominantnejšia civilizácia...
- Potom je to naplnenie proroctva. - Rozhodne,
ale vôbec sa to nepodobá Kristovi.
- Nie. - Chcem povedať,
na začiatku si povedal, že možno zavedú niektoré veľmi dobré veci,
ktoré sú biblické,
ale je v tom aj dračí element.
Začína ako baránok, ale hovorí ako drak.
Martin, pozrime sa trošku bližšie na niektoré duchovné aspekty
a uvidíme, že táto administratíva je do nich veľmi hlboko zapojená.
Potom si musíme položiť otázku: sú tieto duchovné aspekty, tieto prvky,
v súlade s Písmom, alebo majú napríklad pohanský pôvod?
Je to veľmi zaujímavé.
Predtým si spomenul... Priviedol si ma na istú myšlienku,
keď si povedal, že ezoterika a kresťanstvo sa začínajú spájať.
Vidíme to na veciach ako napríklad seriál Vyvolení.
Áno. Pozrime sa.
Mala by to byť kresťanská vec, ale zrazu vidíme všetko toto. Pozrime sa.
Dallas to rozpráva tak, že asi 10 sekúnd po začatí konkurzu si povedal:
To je Ježiš. Toto je môj Ježiš pre tento program.
A tak sme natočili ten film.
Potom ho premietal - asi o mesiac ma pozval, aby som si ho pozrel,
na veľkonočnej bohoslužbe v jeho kostole,
bolo to asi 7 bohoslužieb, za jeden a pol dňa to videlo asi 15 000 ľudí.
A bolo to pozoruhodne dobre prijaté.
Bolo to krásne a v podstate to bol základ konceptu Vyvolených,
čo je... druh ignaciánskej spirituality, ignaciánskeho vhľadu do evanjelií,
v podstate sa vložíte do evanjelií, kladiete si sériu otázok
a takto meditujete o evanjeliách prostredníctvom tejto formy spirituality,
a takým živým príkladom toho bol tento proces tvorby filmu,
tento celuloidový film, alebo digitálny celuloid.
Takže keď si čítaš scenáre, keď sa pripravuješ,
v podstate čítaš evanjelium?
Áno, evanjelium plus ďalšie, poviem to tak,
pretože ako TV šou to nie je vždy...
Vieš, Písmo tak ako je, nám vždy neposkytuje celý obraz rozhovoru...
- Rozhodne nie. - ...charakteru, osoby,
takže musíme pridať... biblické...
Máme skupinu biblických učencov a poradcov, ktorí nám pomáhajú
a poskytujú náhľad do vecí, ktoré píšeme.
Musíme vytvárať tieto hodnoverné - dúfam - autentické pozadia príbehov,
ktoré vytvárajú uveriteľné postavy, ktoré mohli existovať v 1. storočí,
ktoré rozširujú svet, do ktorého nám evanjeliá dávajú nahliadnuť,
takže veľa z toho je Písmo, áno,
ale potom je tu určitá kreatívna licencia, aby sme mohli urobiť dobrú televíznu reláciu,
pretože koniec koncov, toto nie je Biblia.
Nehovoríme, že toto je Biblia.
V prvom rade máme TV program, ktorý je postavený na evanjeliách,
a snáď je dosť podmanivý na to, aby ste sa sa chytili
a hltali ho tak, ako by ste hltali akúkoľvek inú televíznu reláciu,
a potom sa sami seba začali pýtať: Čo vlastne Ježiš povedal?
Povedal tieto veci? Je táto postava naozaj takáto?
Chcem to preskúmať...
A potom, ak dokážete ľudí priviesť k čítaniu Biblie
a k tomu, aby chceli mať vzťah
alebo dokonca skúmať, čo to znamená mať vieru, ak ste nikdy nemali vieru...
Martin, celkom otvorene pripúšťa, že je to hrané s ignaciánskou spiritualitou.
To je samozrejme jezuitská spiritualita s vizualizáciou.
A nielen to. Vo vizualizácii si samozrejme predstavuješ,
že si priamo v tej konkrétnej situácii, ktorú predstavuješ,
a stáva sa to realitou,
odohráva sa to ako v divadle a ty v tom divadle účinkuješ.
To je forma hypnózy, mimochodom, forma autohypnózy.
A je to duchovnosť, ktorá je Biblii úplne cudzia,
pretože Biblia stojí na viere, na tom, čo Boh povedal.
On tu otvorene hovorí, že Biblia je súčasťou toho, ale je k nej pridávané, že?
Evanjelium plus ďalšie.
Áno. Hovorí: Čo Ježiš naozaj povedal?
Vieš, niekto povedal to isté hneď na začiatku.
Povedal: Naozaj Boh povedal...?
Možno povedal niečo iné... Však?
Spomínam si, že som sledoval niekoľko prvých častí,
a keď som videl tie prvé neuveriteľne nebiblické reprezentácie,
vieš, jedna z nich bola, keď Ježiš konzultoval svoju kázeň na vrchu s Matúšom
a radil sa s ním, či je to a ono správne alebo nie.
To ma úplne odradilo a ďalej som to nemohol sledovať,
pretože tu hovoríme o Bohu,
a tie slová, ktoré sa zachovali v priebehu vekov, majú taký význam a váhu,
že by k nim žiaden človek nemohol prispieť žiadnou múdrosťou, ktorú by mohol mať.
V tej chvíli to so mnou urobilo to, že to znížilo Božiu slávu a majestát
a vyzdvihlo človeka. Je to presne to, čo Pavol VI. povedal, že urobí.
Ježiša to znižuje na našu úroveň
namiesto aby nás to pozdvihlo, aby sme porozumeli, kde je on.
Takže toto je katolícka spiritualita.
A je to falzifikát viery!
Stopercentne katolícka spiritualita a je dôležité opäť to ukázať, pretože...
Pred časom sme o tom mali jednu časť, ale mnohí hovoria: Toto v skutočnosti nehovoria.
Dokonca aj Dallas Jenkins, ktorý komentoval ďalšie video, ktoré o tom urobili,
a povedal: Nie, to nie je pravda.
Ale tu Roumie jasne hovorí, ako to robia.
Že je to ignaciánska spiritualita. A pamätajme, že jezuitský rád
a ignaciánska spiritualita mali pôsobiť proti reformácii,
v ktorej je tvoje spasenie založené na viere a jedine na viere.
A nie ako v tom spoločnom vyhlásení jedine na milosti a Kristových spasiteľných skutkoch.
Nie! Jedine vierou v jeho zmierujúcu krv.
Máme tu naozaj strašnú situáciu.
Pravé kresťanstvo v podstate vyhodilo samotný uholný kameň,
ospravedlnenie z viery, preč z evanjelia.
A ospravedlnenie z viery, Martin, sa prejavuje poslušnosťou všetkým Božím prikázaniam.
V opačnom prípade nemáš žiaden dôkaz, že si si Kristovu spravodlivosť vôbec prisvojil,
pretože spravodlivosť znamená robenie toho, čo je správne,
a Ježiš povedal: Zachoval som zákon,
a Zo zákona nepominie ani jedno písmenko či čiarka,
a Ak ma milujete, zachovávajte moje prikázania,
a Ak hovoríte, že ma milujete, ale nezachovávate prikázania, klamete.
Martin, dá sa to povedať ešte jasnejšie?
Potrebuješ ospravedlnenie, ak zákon už neplatí?
Čo je podstatou posolstva tretieho anjela?
Nie je to ospravedlnenie z viery?
Čo máme tu?
Máme tu falzifikát. Falzifikát, ktorý obchádza,
v skutočnosti obchádza Ježiša Krista.
A je to sotva postrehnuteľné. Keď si pozrieš celé toto interview...
A viem, že aj ľudia, ktorí túto sériu sledujú,
nerozumejú, prečo o tom stále hovoríme a prečo radíme:
Buďte opatrní, toto nie je od Boha.
Vyzerá to totiž naozaj dobre a zdá sa to také pozdvihujúce!
Uvidíme ale, že to nezostáva na tejto úrovni.
Preniká to všade, dokonca aj do vlády.
Áno.
A potom cirkev a štát, ktoré sú v súlade.
Pokračujme teda.
Dôvod, prečo som sa to spýtal - a ty si z toho nevycúval -, je,
že niektorí by podľa mňa povedali, že to je celkom náročná úloha,
myslím úloha Ježiša. Je základom náboženstva
a podľa kresťanov samotným Bohom.
Mal si niekedy taký pocit? Že je to príliš?
Počas prvej série áno.
Najmä v jednej chvíli,
trochu som o tom už hovoril ??
a myslím, že to má na mňa stále vplyv,
rád tento príbeh rozprávam, pretože mi to pripomína,
aby som pamätal na to, o čom to celé je a komu slúžim,
keď sa pokúšam stvárniť túto úlohu.
Bolo to asi v polovici prvej série,
a prišiel čas, aby som ako Ježiš začal kázať...
celé kázne.
Začali sme natáčať a keď som hovoril tie slová,
zrazu som mal pocit, akoby som bol mimo svojho tela
a počúval sa, ako kážem davu vonku,
pred dverami domu Zebedea, otca Jakuba a Jána,
bol tam dav divákov, ktorý sa rozrastal,
boli to naši skvelí herci, ktorí sa podieľajú na tomto programe,
mnohí už celé roky.
Takže keď Ježiš káže, tento dav pred dverami sa začína rozrastať,
a tá scéna nie je špecificky o Ježišovi, v pozadí sa dejú ďalšie veci,
ktoré sú v popredí príbehu, a Ježišovo kázanie je tu ako pozadie,
ale aj tak som musel kázať, presvedčivo hovoriť jeho slová z Písma
a snažiť sa mesmerizovať a uchvátiť ľudí, ktorí ma počúvali, získať si ich pozornosť.
A zdalo sa, že ich to naozaj upútalo,
tak veľmi, že som si začal byť vedomý seba samého...
Áno.
...a uvažoval som: Čo to hovorím? Čo je to za slová?
Sú to sväté slová, vyslovené najsvätejšou bytosťou, aká kedy kráčala po zemi.
Toto by som nemal robiť. Toto nie je správne.
Mal som také pocity. Potom sme zastavili a prešli k ďalšej scéne,
kamera sa presunula, a ako to pokračovalo,
musel som to na chvíľu zastaviť, aby som sa porozprával s režisérom,
s Dallasom Jenkinsom. Povedal som: Môžeme na chvíľku spomaliť?
Povedal: Čo sa deje?
Vzal som ho bokom a povedal: Počuj, mám tu trošku problém,
Začínal som cítiť paniku, bol som ochromený...
Záchvat paniky som mal len raz v živote
a cítil som sa, akoby to na mňa prichádzalo, nevedel som čo, prečo...
no, tak trochu som vedel, prečo a čo sa deje,
ale povedal som len: Môžeme spomaliť?
Spýtal sa: Čo sa deje? Odvetil som: Hovorím tie slová
a počúvam sa, ako ich hovorím... Necítim sa byť hoden vysloviť ich.
Vieš, Martin, Boh sa niekedy pokúša zapôsobiť na myseľ človeka.
Myslím, že áno. Rozhodne.
Ako práve sám povedal, cítil, že...
Bolo správne, aby hovoril tie slová a vzal tú úlohu?
Môžeme takéto veci robiť? No, je to druh jezuitského divadla.
Striktne povedané, vziať túto úlohu a stvárňovať ju...
Aj keď, ako hovorí, dianie v pozadí bolo dôležitejšie než to, čo hovoril Ježiš.
Tak by to nikdy nemalo byť, že?
Dôležitejšie je to, čo hovorí Ježiš.
Keď kážeš, keď si kazateľ, je dokonale v poriadku opakovať jeho slová.
Ale ak hráš úlohu, je to stále v poriadku?
Myslím, že k nemu možno prehováral Duch Svätý.
Použil zaujímavé slová ako mesmerizovať, doslova zhypnotizovať ľudí.
Ježiš nikoho nikdy nehypnotizoval. Nikdy neobchádzal tvoje vedomie.
Nikdy ho neobchádzal,
nebol to mesmerizmus. To je hypnóza.
Presne. Vracia sa to nazad ku všetkým tým ďalším veciam.
Áno. Ľudia neboli nikdy uchvátení tým, čo mesmerizuje, nech je to čokoľvek.
- Boli uchvátení váhou tých slov. - Áno. Tým, ako to zasiahlo ich srdce.
Správne. Je tu teda veľký rozdiel.
Vieš, v katolicizme je veľmi dôležité lectio divina.
- Znamená to "sväté čítanie". - Áno.
Dôležité tu sú - práve tak ako v islame -
tón a intonácia, ktoré do toho vložíš. To je tou hlavnou vecou.
Martin, to je posun od "nie samým chlebom bude človek žiť,
ale každým slovom, ktoré vychádza z úst Božích."
Je to sotva postrehnuteľné, pretože pritom vlastne používaš Bibliu,
ale používaš skôr to, čo je okolo toho, ako podstatu Božieho slova.
To, ako to vyslovíš alebo dokonca ako to zaspievaš, je dôležitejšie.
Áno.
Pretože sa to spieva, že?
A to vytvára mystickú atmosféru, ktorá je mesmerizujúca.
Áno.
A mesmerizmus je možné uviesť mnohými spôsobmi.
Môže to byť jednoducho skrze tón, alebo napríklad skrze hudbu.
Keď vojdeš do kasína, je tam ten hypnotický hukot, šum.
Nie je to ani tón, nie je to skutočne nič také,
ale navodzuje ti to zmenený stav vedomia,
takže strácaš schopnosť rozlišovať - z hľadiska toho, ako utratíš svoje peniaze.
Áno. A keď je to v náboženskom prostredí, odvádza ťa to preč od vedomého uvažovania.
Pointa je, že to môže vyzerať veľmi dobre,
pretože pritom používaš Ježišove slová, že?
Ale pozrime sa, k čomu to vedie.
Aké to pre teba je, keď ťa na ulici spoznávajú ako človeka, ktorý hrá Ježiša?
Včera sme spolu večerali a keď som ľuďom povedal, že sem prídeš,
bolo to naozaj intenzívne,
akoby...
Ja som v televízii 30 rokov a nikdy som napríklad nezažil to, čo včera ty u mňa doma.
Ľudia to prežívajú veľmi intenzívne, keď ťa vidia.
Súvisí to s ich cítením k tebe, ale aj s ich citmi k Ježišovi. Aké to je?
Všetko uznanie patrí Bohu, uznanie patrí Ježišovi,
vieš... som ako... Pre nášho kamaráta Russella Branda
som raz pracoval ako náhradník. Cítim sa ako Ježišov náhradník.
Tou hviezdou je Ježiš a ja som jeho záskok.
Kvôli tomu, koho hrám,
a pretože často je tu tento koncentrovaný (front-loaded) vzťah, ktorý už s Ježišom majú,
a ja sa potom stávam náhradníkom, stávam sa tvárou tohto vzťahu,
a pri čítaní Biblie - toto mi bolo povedané -
vidia v mysli moju tvár, keď počúvajú Písmo alebo vidia...
Dokonca aj ja sám, keď som na omši a kňaz číta z evanjelia
a hovorí o Petrovi, myslím na Shahara Isaaca, ktorý vo Vyvolených hrá Petra,
jednoducho ho nemôžem dostať z mysle,
ale dobre, mám Shahara rád a ako Peter je skvelý, takže...
Áno, je to... toto zažívaš aj ako umelec,
nedokážeš to celkom oddeliť,
pretože teraz máš vzťah s týmito ľuďmi a týmito postavami,
a tak... byť tvárou toho, čo je často tým najdôležitejším vzťahom v živote človeka,
stojacim dokonca nad rodinou -
na prvom mieste je Boh, potom rodina a potom všetko ostatné.
Byť pre ľudí tvárou tohto...
Často na to... Snažím sa na to nemyslieť.
Áno. Je to viac ako byť pomocník u Seinfelda.
Áno.
Raz som bol na spovedi a zo spovednice vyšiel nejaký chlapík
a spoznal ma, začal sa so mnou rozprávať
a hovoriť mi, čo hovoril kňazovi na spovedi.
- Ja na to: Nie, nie, to je... - Niečo zaujímavé?
To patrí do spovednice. Nenechal som ho pokračovať.
Nie, povedal som. To nie je pre moje uši.
To si nechaj pre spovedníka.
Je to...
Nie som katolík, ale vždy som si myslel,
že spoveď je tá najcoolovejšia vec, čo robia.
Je to dar, je to záchrana.
Samozrejme, keď sa to stane psychoterapiou
a na pohovke oproti sebe máš nejakého ateistu so zlým úsudkom,
je to... nemyslím si, že sme o niečo prišli.
- Chápeš, čo chcem povedať? - Áno.
Je to akoby si bol gázou plnou dier, potom ideš k spovedi
a od kňaza prijmeš sviatosť zmierenia.
Veríme, že kňaz dostal božskú autoritu, ktorá má... možno nie viditeľný,
ale skutočný, fyzický, metafyzický účinok
na puzdro tvojej duše,
a je to ako zaplátať tie drobné dierky.
Každá spoveď je akoby si zatváral tieto dierky
a obnovoval toto spojenie s Bohom spôsobom, ktorý...
v podstate opravuje tvoju dušu.
Martin, to, čo predstavuješ svetu, je teda veľmi dôležité, že?
Čo predstavuje on? Predstavuje biblický spôsob,
alebo predstavuje katolícky spôsob? - Stopercentne ten katolícky.
- Je katolícky spôsob biblický? - Nie, žiaľ nie.
Dobre. Martin, hovoria o dôležitosti spovede.
Biblia hovorí: Vyznávajte svoje chyby jeden druhému.
Nové preklady hovoria hriechy.
Je rozdiel medzi tvojimi chybami a hriechmi?
Áno, rozhodne.
Nemal by človek vyznávať svoje hriechy jedine Bohu?
- Jedine jemu. - Jedine Bohu, že?
"Poďte ku mne všetci, ktorí sa namáhate a ste preťažení."
Nepíše sa tam: Poďte ku mne skrze kňaza.
Mimochodom,
kňaz je niekto, kto prináša obete.
Ježiš raz a navždy jedinou obeťou dokonal všetko,
čo bolo požadované pre zmierenie, že?
Áno.
Jedinou obeťou raz navždy zdokonalil.
Obete teda už netreba. Protestantizmus to uznal
a odstránil z kostolov obetné oltáre. Zaujímavé, že?
A počas Oxfordského hnutia v Anglicku tam boli opäť postavené,
a tak sa anglikánska cirkev vrátila k pohanstvu znovuzavedením oltárov.
Máme veľkňaza, ktorý vykonáva službu nie v pozemskej svätyni, ale v nebeskej.
V katolicizme ale máme pozemského kňaza.
V protestantizme máme kazateľa. Nie je to kňaz.
- Nie. Je skôr ako učiteľ. - Áno. Niekto mi raz povedal:
Aha, takže si myslíš, že si kňaz? Pretože som kazateľ.
Povedal som: Kňaz už nie je potrebný,
pretože tá obeť už bola prinesená.
Kňaz bol potrebný v starozákonnej dobe, keď bol ako predobraz obetovaný baránok,
ale v novozákonnej dobe už nie. Stali sme sa kazateľmi,
služobníkmi ostatných.
Je tu teda množstvo vecí, ktoré sú veľmi nesprávne.
Je to ako metafyzický zážitok, povedal.
Áno, tá spoveď.
- Čo je to metafyzický zážitok? - Vysvetli nám to, prosím.
Metafyzika. To je okultná terminológia.
Je to pocit úľavy vďaka rituálu, ktorý si vykonal.
Vyznal si svoje hriechy smrteľnému človeku s rovnakými chybami, aké máš sám,
a očakávaš, že Boh sa musí držať rozhodnutia kňaza,
pretože to je to, čo hovoria v katechizme.
Že Boh musí buď udeliť milosť alebo nie, podľa toho ako kňaz dá rozhrešenie.
Takže kto je v tomto kontexte mocnejší? Kňaz alebo Boh?
- Kňaz. - Väčšiu moc má kňaz.
To je posunutie spasenia z nebeskej do pozemskej svätyne.
je to veľmi nebezpečný, sotva postrehnuteľný koncept.
A vďaka tomu seriálu a všetkým týmto veciam vidíme, aké je to nebezpečné.
Tucker napríklad povedal, že spoveď je jeden z najkrajších aspektov katolicizmu.
A potom, samozrejme, má katolicizmus množstvo obradov.
- Áno. - Množstvo rituálov.
V dávnych dobách nariaďovali aj mnohé náboženské púte.
Martin, tam, kde sa zídu dvaja či traja, tam je Boh s nimi. there he is served ??
Nemusíš ísť na konkrétne miesto, aby si u Boha získal body.
Nemusím ísť na púť do Lúrd, alebo v moslimskom svete do Mekky,
aby som s Bohom komunikoval na vyššej úrovni.
V mojej izbičke, kde som len ja a Boh,
môžeme mať rozhovor jeden s druhým
bez akéhokoľvek prostredníka.
Takto sa máme spovedať. Takže áno, súhlasím s Tuckerom,
je to krásne gesto, ale nie ľudskej bytosti.
Absolútne, absolútne.
Ďalšia vec, ktorú si spomenul...
Aj teraz majú púť, pretože je svätý rok.
Áno.
Môžeš prejsť svätou bránou a dostať odpustok.
A tá brána bude preplnená. Tak sa Taliansko drží nad vodou,
vďaka všetkým týmto pútnikom, ktorí prichádzajú a utrácajú tu peniaze.
Martin, v tomto interview budú hovoriť aj o Popolcovej strede.
O chvíľku prejdeme aj k vláde, ale...
- Opäť tu ide o skutky. Spoveď... - Ide však o to,
ktoré náboženstvo je napokon skrze vládu zobrazované spoločnosti. To je to dôležité.
Budú tu hovoriť o Popolcovej strede.
V Biblii nikde nečítame o Popolcovej strede.
Popolcová streda je deň, kedy si mnohí označia čelo popolom.
Je to fascinujúce. Symbol pokánia.
- Je na pokání niečo zlé? - Nie.
Martin, musím niečo viditeľne nosiť, aby som ukázal svoje pokánie?
Rozhodne nie. Pripomína mi to pôst, a Biblia hovorí:
Keď sa postíte, nerobte to tak, aby všetci videli, že sa postíte.
V Starom zákone často čítame o vrecovine.
Ľudia sa často obliekli do vrecoviny, na hlavu si nasypali popol a podobne,
a mnohí to robili pod oblečením, takže to nebolo zjavné.
Bol tam prípad kráľa, ktorý sa prechádzal po múre,
a nejaká žena sa sťažovala, že kvôli hladomoru musela zjesť svoje deti,
a on si roztrhol rúcho a ona uvidela, že je pod ním oblečený vo vrecovine.
Sú teda prípady, kedy môžeš ukázať, že sa...
Áno, ale to bolo zvykom v starozákonnej dobe.
Ale Ježiš povedal: Nerobte z toho šou. Nevystavujte to na obdiv.
Človek rozmýšľa, prečo by sme tieto veci mali vystavovať na obdiv.
Hovorí to niečo o tebe?
Tu máme 7 celebrít, ktoré dodržiavajú pôst a povzbudzujú ostatných, aby sa pridali.
Máme tu hercov a významné osobnosti so znamením krížika na Popolcovú stredu.
Čo je tu zobrazené? Protestantizmus či katolicizmus?
Stopercentne katolicizmus.
- Ale je to aj pohanstvo. - Áno.
Neustále nás to privádza nazad k nemu.
Je však zaujímavé... Nemyslím si... nespomínam si,
že by to kedy bolo také populárne.
Vieš, že raní kresťania, ktorí boli v Spojených štátoch,
odmietali sláviť dokonca aj Vianoce?
- Áno, puritáni. - Áno. Puritáni.
Zaujímavé. A teraz zachádzame tak ďaleko, že na tejto katolíckej stránke
v článku z 5. marca čítame:
V Bielom dome sa na Popolcovú stredu vysluhuje omša pre personál
V televízii sa teda niečo propaguje, a vláda teraz udáva tón.
"Na Popolcovú stredu bola dnes v Bielom dome
údajne vyslúžená katolícka omša pre personál.
E-mail z kancelárie vedenia Bieleho domu informoval zamestnancov,
že omša sa bude konať v miestnosti Indian Treaty Room o 8:30.
Na Popolcovú stredu sa pre kresťanov začína sväté pôstne obdobie."
O chvíľku sa k tomu dostaneme.
"Vyhlásenie uzavrel prezident a prvá dáma slovami:
'Pripravme svoje duše na prichádzajúcu slávu veľkonočného zázraku,'
a dodal: 'Nech vás Všemohúci Boh žehná a nech aj naďalej žehná Spojené štáty americké.'
Pred voľbami Trump na sviatočné dni pozdravil katolíkov.
8. septembra, na Narodenie Panny Márie, na sociálnych sieťach uverejnil:
'Všetko najlepšie k narodeninám, Mária!' spolu s obrazom Panny Márie Guadalupskej."
Čo je na tomto zaujímavé?
Všetko najlepšie k narodeninám, Mária!
Chápu protestanti dogmu o nepoškvrnenom počatí?
Nie. Myslím, že vôbec nie.
Vieš, keď si jednoducho čítaš slová "dogma o nepoškvrnenom počatí,"
tvoja myseľ si automaticky myslí, že ten, ktorý je nepoškvrnený, je Ježiš.
- Áno. Tak by protestanti mali rozmýšľať. - Tak by si to vyložili protestanti.
Ale nie je to toto.
Ide tu o Máriu, ktorá bola narodená bez hriechu, nepoškvrnene,
aby mohla porodiť vykupiteľa. To je dogma o nepoškvrnenom počatí,
ktorú pápež vyhlásil ex cathedra, neomylne.
Vysvetli nám, čo znamená neomylne.
Bez urobenia chyby. Nemôže to byť chybné.
- Takže v podstate ako Boh. - Ako keby hovoril Boh.
Jedine Boh je neomylný! Už toto je osobovanie si Božej výsady, že?
A vyhlasuje, že Mária bola narodená nepoškvrnená.
Bola ušetrená problémov dedičného hriechu.
Martin, s tým je niečo v neporiadku,
pretože Biblia hovorí, že sa narodila pod zákonom.
Keď Biblia hovorí, že sa narodila pod zákonom, znamená to,
že sa narodila pod odsúdením zákona.
A odsúdením zákona je smrť. Odplatou za hriech je smrť.
Narodila sa teda tak ako ktokoľvek iný. To hovorí Biblia.
Keby Boh mohol vyhlásiť Máriu za nepoškvrnenú bez akejkoľvek obete,
nemohol by to urobiť pre teba a pre mňa?
Ja by som protestoval. Mohol by to urobiť.
Neznamenalo by to, Martin, že kríž je prekonaný?
Áno.
Pretože Boh svojím výnosom môže niekoho vyhlásiť za nepoškvrneného a bezchybného.
Áno.
Preto zmierenie popiera aj Korán a hovorí, že Alah je všemocný.
Nepotrebuje šarádu kríža, aby ťa vyhlásil za spôsobilého ísť do neba.
Stačí, aby to vyhlásil.
Tu v katolicizme máme presne to isté.
Boh vyhlásil, že jedine Mária má byť vyhlásená za nepoškvrnenú.
Biblia ale hovorí, že sa narodila pod zákonom, pod odsúdením zákona,
a preto potrebovala Ježišovu obeť práve tak veľmi ako ty a ja.
Áno.
Takže toto je pretláčanie katolíckej doktríny,
čo je pohanstvo.
A pozri, kde je to pretláčané. Priamo v...
A nazývajú ju Kráľovná nebies,
pretože keďže bola vyhlásená za nepoškvrnenú,
nedáva samozrejme zmysel, aby zomrela,
pretože odplatou za hriech je smrť,
takže musela mať nanebovstúpenie, musela vystúpiť do neba.
Rímski katolíci teda kážu, že vystúpila do neba bez toho, aby uzrela smrť.
Hoci u niektorých denominácií v Jeruzaleme nájdeš Máriine hroby,
a aj na iných miestach,
ale pointa je, Martin, že toto je čisté pohanstvo.
A ak je vyhlásená za Kráľovnú neba, potom je Isis, bohyňa. To je pohanstvo.
Martin, Biely dom tu ctí všetky tieto pohanské rituály a ideológie
bez toho, aby si boli vedomí, čo robia. V tomto zmysle ich neodsudzujem,
je mi ľúto, že si túto vec nepreštudovali.
A odluka cirkvi od štátu znamená,
že nebudeš indoktrinovať verejnosť jedným konkrétnym smerom,
čo je presne to, čo robia. - Určite.
Takže koho tým uznávajú?
Ctia protestantizmus, alebo ctia prvú šelmu?
- Ctia tým katolicizmus. - Áno, rozhodne.
Nerobia to pred ním? ???
Vance bol pomazaný popolom na hraniciach
Martin, toto je fascinujúce.
Viceprezident Spojených štátov je tu pomazaný popolom.
Dáva teda najavo, že je to tohto zapojený.
Keby to urobil súkromne,
potom by viceprezident Vance ukázal, že je verným katolíkom.
Toto je však vec vlády, pretože...
- Lebo to tu pretláča. - Pretláča to tu.
"Videozáznam, ktorý zverejnili C-SPAN, ukazuje, ako Vancea, praktizujúceho katolíka,
v stredu pred odletom z Texasu pomazáva popolom na čelo katolícky kňaz.
Vance nebol jediným členom Trumpovej administratívy, ktorý slávil Popolcovú stredu,
ktorá označuje začiatok kresťanského pôstu."
Veľmi zaujímavé.
"Prezident Donald Trump a prvá dáma Melania Trumpová
zverejnili pri tejto príležitosti spoločnú správu."
Je v tom teda vláda zainteresovaná na tejto úrovni?
- Na tej najvyššej úrovni. - Na tej najvyššej úrovni.
Budeme pokračovať v tomto rozhovore a pozrieme, sa o čom to celé je.
Čo je to pôst?
- Pôstne obdobie je... - Začína dnes.
Začína dnes. Je to 40 dní modlitieb, pôstu rozdávania almužien
a končí Veľkým piatkom, piatkom pred Veľkou nocou,
dňom, kedy Ježiš Kristus zomrel na kríži a dal svoj život za ľudstvo.
O dva dni - o tri, ak počítame aj piatok -
Veľkonočná nedeľa, Ježiš vstal z mŕtvych a...
dedičný hriech... tá škvrna na ľudstve je odstránená skrze našu vieru v Krista.
A tak pôstne obdobie... vieš, pre mňa je to čas zjednodušiť,
čas obetovať a čas primknúť sa bližšie... skrze krížovú cestu,
téma výzvy Pray40 v aplikácii Hallow sa v podstate tento rok nazýva "Cesta"
a je to cesta odovzdania sa, v podstate Kristova cesta,
cesta všetkého, čo urobil, až po jeho umučenie a vzkriesenie.
Je to niečo, nad čím počas tých 40 dní môžeme meditovať.
Zvyčajne sa snažíme o nejaký druh... zmysluplnej obete.
Niektorí povedia: Počas pôstu sa vzdám čokolády.
No, ak je čokoláda niečo, čo vám dáva radosť a šťastie,
potom áno, môže byť pre vás dobré vzdať sa jej
počas tých 40 dní,
a môže to byť naozaj ťažké. Pre niekoho ako ja to môže byť napríklad káva.
Pre iných je to alkohol, pre iných cigarety alebo...
Uvažujem potom... existuje súvislosť medzi jedením a duchovnou uvedomelosťou?
Zjavne áno. Existuje súvislosť medzi prejedaním sa a duchovnou mdlosťou?
Možno áno, a ak sa prebudíš a všetci sú tlstí,
čo je pravda
- občas dokonca aj ja, takže nikoho nesúdim -,
je tam nejaká duchovná zložka, alebo je to len šialená domnienka?
Jedným zo siedmich smrteľných hriechov je obžerstvo.
Áno.
Chcem povedať... niet pochýb,
že jednou z najvýraznejších vecí na vyrastaní a živote na modernom Západe je,
že neskôr v živote si uvedomíš veci, ktoré sú také zjavné,
a uvažuješ: Ako to, že doteraz som si to nevšimol?
Samozrejme, že obžerstvo je zlé!
A ak je telo skutočne Božím chrámom,
odrazom stvorenia a Boha Stvoriteľa,
a ty si ubližuješ, je to pre Boha urážkou,
a preto si myslím, že veci ako obžerstvo sú hriešne...
Ale takisto ťa to otupuje. Je to ako keby si vypil 3 pivá alebo niečo podobné,
bráni ti to prežívať čokoľvek, čo ťa presahuje, takpovediac.
Áno. Vytváraš si múr okolo schopnosti byť spojený s Bohom.
Je to ako oddeliť sa múrom od Boha.
- Je to ako prikryť sa gázou... - Správne.
- Chápeš, čo chcem povedať? - Tento príklad sa mi páči.
Niečo, čo zahmlieva objektív a rozmazáva okraje, takže plne nevnímaš, čo sa deje.
Vieš, ak zješ dva veľké hamburgery... nič si tak jasne neuvedomuješ.
- Páni! Je to ako byť v kóme. - Ako pri zranení hlavy, že?
Áno, stopercentne.
- Takže postiť sa je opak. Plne vnímaš. - Správne. Tvoja myseľ je...
všetko si uvedomuje.
Martin, to bolo celkom veľké sústo.
40 dní.
- Postil sa Ježiš 40 dní, Martin? - Áno. Nejedol a nepil, ak sa nemýlim...
Takmer som mal pocit, že budú hlásať zdravotné posolstvo.
Preto som to sem zahrnul.
Pretože len málo ľudí si uvedomuje, aký súvis má strava s duchovnosťou.
Áno. Dva hamburgery je teda niečo, čo hraničí s obžerstvom.
A so zranením hlavy.
Martin, stačí to, ak chceš slúžiť Bohu a veríš, že tvoje telo je chrámom Ducha Svätého?
Stačí 40 dní, a po zvyšok roka sa potom môžeš vrátiť nazad k svojmu normálu?
Alebo je rešpektovanie svojho tela rozhodnutím, ktoré je zlomové/mení život?
Verím, že to druhé. Musí to zmeniť život a byť tvojím životným štýlom.
Takže čo Boh skutočne chce? Netúži po kajúcnom srdci?
Je toto pôst, ktorý od vás chcem?
Prosím, rozober to trošku, pretože toto sa Boh pýta v Biblii.
Toto sa pýta, áno. Takže aký je zmysel pôstu?
Pôst samozrejme zohráva svoju úlohu. Chceš sa očistiť, chceš sa prečistiť,
ale nechceš tým mávať ako znamením, ktoré volá: Haló! Postím sa!
Nespomenul to Ježiš? Povedal: Keď sa postíte,
netvárte sa, akoby niekto zomrel, a neroztrubujte to.
Je to súkromná vec medzi tebou a Bohom.
Aj ja si to myslím.
A 40-dňový pôst je pre mňa snaha napodobniť niečo, čo pre mňa Ježiš už vykonal.
Verím, že celý môj život musí byť pôstom nerobenia toho, čo škodí môjmu telu,
a nie nerobiť to len počas krátkeho obdobia.
A je to v podstate niečo, čo ťa podľa nich privedie bližšie...
Pôst ťa rozhodne môže priviesť bližšie k Bohu.
Vezmime si iný pôst.
- Ramadán. - Áno.
Aj oni majú pôst a tiež je to približne 40 dní.
Je to teda systém, ktorý nie je len v jednom náboženstve.
Zaujímavé na tom je, že tento pôst trvá len počas denných hodín.
Keď zapadne slnko, pôst končí a potom majú hostinu!
- Áno, potom je to obžerstvo. - Potom je to obžerstvo.
A neviem, či to skutočne slúži svojmu účelu.
Počas pôstneho obdobia je potom zvyčajne vylúčené mäso, mäsité pokrmy,
ale ryby sú povolené.
Vidíme, že mnohé reťazce rýchleho občerstvenia teraz ponúkajú rybie burgery,
aby vyhoveli všetkým, ktorí sú zapojení do tohto pôstu.
Martin, toto je pre mňa niečo, čo je stvárnenie niečoho,
čo Ježiš urobil pre mňa, a ukazuje to, že... vieš, že sa chceš priblížiť, atď.,
a spája sa to s touto Popolcovou stredou, ktorá je začiatkom tohto pôstneho obdobia.
Je to rituál. Môže ma spasiť nejaký rituál?
Nie, a tvoje ovocia by sa malo ukazovať aj naďalej, aj po tých 40 dňoch.
Malo by... V deň, kedy si pokrstený, sa stávaš novým človekom.
Odkladáš tie veci, ktoré sú pre tvoje telo škodlivé,
a tvoj vzťah je osobný vzťah, nie vzťah založený na púťach
alebo na nejakom špeciálnom období.
Dokonca aj Rick Warren hovoril o cieli na 40 dní.
Áno.
Čo je to s týmito 40 dňami? Ja by som mal rád cieľ celých 365 a štvrť dňa.
Stopercentne s tebou súhlasím, pretože inak na to sústredíš pozornosť
len po určitú dobu a potom... Je zaujímavé, že spomenul,
že vzdať by si sa mal toho, čo máš rád.
- Nepochybujem o ich úprimnosti. - Nie, určite nie,
na nikoho tu nechceme útočiť.
Nie. Vôbec nepochybujeme o ich úprimnosti.
Faktom však je, že vláda berie tento konkrétny aspekt náboženstva a propaguje ho.
Áno, a aj televízia.
To je podľa môjho názoru v rozpore s Ústavou.
Súhlasím.
Keďže sme spomenuli ramadán a moslimov,
pozrime sa, čo povedal kráľ Karol.